Rutangarwamaboko usanzwe azwiho gukora ibikorwa bijyanye n'ubupfumu, akaba n'umuganga gakondo yifashishije ibyatsi cyimeza ntiyemeranya n'izina bita umukobwa wiyamamarije kuba Miss w'u Rwanda kuko ngo we asanga adakwiye kwitwa nyampinga w'u Rwanda kuko Nyampinga ataruwo kubanza kwiyamamaza ngo abanze gutorwa n'abantu barebeye ku isura afite.
Rutangarwamaboko n'umuganga gakondo ukoresha imbaraga z'abakurambere n'ibyatsi bya cyimeza, mu kiganiro yagiranye na Radiotv10 yavuze ko, umukobwa ubaye Miss Rwanda atakagombye kwitwa Nyampinga w'u Rwanda ngo kuko Nyampinga atiyamamaza ngo atorwe kandi ntabwo avuga imigabo n'imigambi yibyo azakora. yongeyeho ko "agasongero k'umusozi ari ko kawumenyekanisha kandi ko umutima w'inkumi usuzumwa n'inkanda."
Rutangarwamaboko mu magambo ye yagize ati "Hambere Kugirango umuntu abe nyampinga mu Kinyarwanda ntabwo yiyamamazaga avuga ngo nzakora ibi , oya, ahubwo harebwaga ibikorwa yakoze ndetse n'imico ye , Bantu mutegura irushanwa rya Miss Rwanda munyumve neza mureke kwitiranya ibintu, ntabwo Miss Rwanda ari Nyampinga w' u Rwanda".
Uyu mupfumu ntiyatinye kuvuga ko abo bakobwa birirwa bamamazwa kumbugankoranyambaga n'ahandi hose hatandukanye ngo babatore ko nibo usanga bambaye imyenda idahesheje icyubahiro Imana y'I Rwanda. Ibi akaba yabyise kwirirwa barindagira ngo bari kwamamamazwa.
Rutangarwamaboko yakomeje agira inama abategura irushanwa rya Miss Rwanda ni ukuvuga Rwanda inspiration Backup, ko bakomeza ibikorwa byabo byo gutoranya Miss Rwanda ariko ntibakomeze kuvuga ngo ni Nyampinga ubereye u Rwanda, yanabahaye gasopo ko nibakomeza kubyita gutyo azavuga kandi ngo navuga bizabagira ho ingaruka.
Uyu mugabo abenshi bamuzi nk' umupfumu cyangwa umuganga gakondo doreko, hari byinshi yatangaje akora byagakondo. uyumugabo kandi yamenyekanye cyane kubera ubukwe yakoze Tariki ya 30 Nyakanga 2017 ,ubusanzwe uyu mugabo yitwa Modeste Nzayisenga yarongoye umukobwa bari bamaze igihe kinini bakundana witwa Umuziranenge Sana Cynthia ubu bukwe bwagaragayemo udushya kuko umugeni bagiye mu ngombyi ya Kinyarwanda ndetse ibiryo n'ibinyobwa byose byari i bya Kinyarwanda.
KWIZERA Juvemal-Ibyamamare.com